Panembah marang Gusti Kang Maha Kuwasa cara Jawa yaiku wujud tumindak nglakoni urip kang bener-becik-pener. Ukurane ana ing kautaman lan budi pekerti. Karana iku kang diutamakake pekerti eling. Bisane eling kang bener-becik-pener disranani laku eneng (ngenepake) cipta-rasa-karsa murih ening. Iya saka kondisi ening iku banjur eling utawa bisa disebut operasionale kesadaran ber-Tuhan. Iya saka laku eneng murih ening iku banjur akeh kang nganggep menawa panembah cara Jawa iku laku semedi (meditasi). Panganggep iku ora salah senajan sayektine ana pirang-pirang jinis.